
Kutayamamu 


Yaliy  omo 

Maana  ya  kutayamamu 
Hukumu  ya  kutayamamu 
Dalili  za  kuwa  tayammu  kisheria 
Hekima  ya  Sheria  kuweka  kutayamamu 
Lini  ilifaradhiswa  kutayamamu? 

Namana  ya  kutayamamu 
Faradhi  za  kutayamamu 
Vitanguo  vya  kutayamamu 


Kutayamamu  kilugha 

Kukikusudia  kitu  na  kukielekea 


Kutayamamu  kisheria 

Kupukusa  uso  na  mikono  miwili  kwa  ardhi 
twahara  kwa  nia  ya  kujitwahirisha 


Hukumu  ya 
kutayamamu 

Inapasa  kutayamamu  yakikosekana  maji  au  ikawa 
haiwezikani  kuyatumia  kwa  jambo  linalolazimu 
utwahara  kama  vile  Swala.  na  kutayamamu 
kunapendekezwa  katika  kufanya  jambo 
linalopendekezwa  kama  vile  kusoma  Qur>ani. 


Dalili  za  kutayamamu 
kisheria 

1.  Mwenyezi  Mungu  $i  Anasema:  {Mkitopata 
maji  kusudieni  ardhi  nzuri,  mpanguse  nyuso 
zenu  na  mikono  yenu  kwa  hiyo}  [5: 6] 

2.  Amesema  Mtume  j|§:  (Nimepewa  mambo 
matano  hakuna  aliyepewa  kabla  yangu: 
Nimenusuriwa  kwa  kitisho  masafa  ya  mwezi, 
nimefanyiwa  ardhi  kuwa  ni  mahali  pa  kuswali 
na  pa  kujitwahirishia:  kwani  yoyote  katika 
umma  wangu  atakayeingiliwa  na  kipindi  cha 
Swala  na  aswali) (1). 

Hekima  ya  Sheria 
kuweka  kutayamamu 

1 .  Kuwasahilishia  umma  wa  Mtume  Muhammad 

2.  Kuepusha  madhara  yanayosababishwa  na 
utumiaji  maji  katika  hali  ya  ugonjwa,  na_baridi 
kali  na  mfano  wa  hayo. 

3.  Kudumisha  mafungamano  ya  ibada  yasikatike 
kwa  kukosekana  maji,  au  kutoweza  kuyatumia 

Niwakati  gani  mtu 
anafaa  kutayamamu 

1.  Yanapokosekana  maji 

Kwa  neno  lake  Mwenyezi  Mungu  aliyetukuka:  {Na 
mkitopata  maji  tayamamuni}  [5: 6]. 

Na  mtu  haambiwi  kuwa  amekosa  maji  iwapo 
hakuyatafuta. 

2.  kushindwa  kuyatumia 
maji 

Kama  mgonjwa  au  mkongwe  asiyeweza 
kutembea,  na  akawa  hana  wa  kumsaidia  kutawadha. 

(1)  Imepokewa  na  Bukhari. 

Kutayamamu 


3.  Wakati  wa  kuchelea 
madhara  kwa  kutumia 
maji 


Miongoni  mwa  hayo: 


a.  Mgonjwa  ambaye  angeyatumia  maji  ugonjwa 
wake  utazidi. 

b.  Mtu  aliye  mahali  penye  baridi  kali  na  asiwe 
na  kitu  cha  kupasha  maji  moto  na  akawa  na 
yakini  lau  ataoga  atapatikana  na  ugonjwa.  Hii 
ni  kwa  hadithi  iliyothubutu  kuwa  Mtume  j|§ 
alimkubalia  ‘Amr  bin  al-’Asw  alipowaswalisha 
wenzake  hali  akiwa  ametayamamu  kwa  sababu 
ya  baridi  kali(1). 

c.  Awapo  mahali  mbali  na  hana  maji  isipokuwa 
kidogo  ambayo  anayahitajia  kwa  kunywa  na 
hawezi  kuleta  mengine. 

Namna  ya  kutayamamu 


1 .  Aupige  mchanga  kwa  mikono  yake  pigo  moja. 

2.  Kisha  aipulize  kupunguza  vumbi. 

3.  Kisha  apanguse  uso  wake  kwa  hiyo  mikono 
mara  moja. 

4.  Kisha  apanguse  upande  wa  nje  wa  wa  vitanga 
vya  mikono.  Apanguse  sehemu  ya  nje  ya 
kitanga  cha  mkono  wa  kulia  kwa  sehemu  ya 
ndani  ya  kitanga  cha  mkono  wa  kushoto,  kisha 
nje  ya  kitanga  cha  mkono  wa  kushoto  kwa 
sehemu  ya 


Na  dalili  ya  namna  ya  kutayamamu  ni  hadithi  ya 
Ammar  kwamba  Mtume  fH  alipiga  ardhi  kwa 
vitanga  vyake  viwili  vya  mkono,  akavipuliza  kisha 
akapangusa  uso  wake  na  vitanga  vyake  kwavyo) (2). 

Faradhi  za  kutayamamu 

1 .  Kutia  nia. 

2.  Kupangusa  uso. 

3.  Kupangusa  vitanga  vya  mikono. 

4.  Kufuatanisha:  aanze  kupangusa  uso  kisha 
vitanga  viwili  vya  mikono. 

5.  Kufuliliza:  Apanguse  mikono  miwili  baada  ya 
kupangusa  uso  papo  kwa  papo. 

Vitanguo  vya 
kutayamamu 

1.  pakipatikana  maji. 

2.  kutukiwa  mojawapo  ya  vitanguo  vya  udhu. 

3.  Kutukiwa  na  chenye  kupasisha  kuoga  kama 
kuota. 

4.  Kuondokewa  na  udhuru  wa  kutayamamu 
uliowekwa  na  Sheria,  kama  ugonjwa  na  mfano 
wake. 


(1)  Imepokewa  na  Abu  Daud. 


(2)  Imepokewa  na  Bukhari  na  Muslim. 

w 

Imethubutu  Kielimu 

Kwamba  mchanga  wa  ardhi  unakusanya 
kwenye  chembechembe  zake  mada  ya 
kutakasa.  Mada  hii  inaweza  kumaliza  aina 
zote  za  vijidudu,  na  inaweza  kumaliza 
virusi. 

n 


Maelezo 

1 .  Kuswali  kwa  kutayamamu,  iwapo  haiwezekani 
kutumia  maji,  ni  bora  kuliko  mtu  kuswali  na 
huku  amejizuia  mkojo  au  choo. 

2.  Inafaa  kutayamamu  kwenye  ukuta  au  mswala 
na  mfano  wa  hivyo,  iwapo  kuna  mchanga  au 
vumbi  juu  yake. 

3.  Yafaa  kwa  mwenye  kutayamamu  kuswali,  kwa 
tayamamu  moja,  swala  atakazo  za  faradhi  na  za 
sunna,  iwapo  bado  hajatangukwa  na  tayamumu 
yake. 

4.  Yafaa  kwa  mwenye  kutawadha  kumfuata 
mwenye  kutayamamu,  kwa  kuwa  Mtume 
■|§  alimkubalia  ‘Amr  bin  al-’Asw  4s> 
alipowaswalisha  wenzake  hali  ya  kuwa 
ametayamamu  kwa  ajili  ya  baridi  kali (1). 

5.  Mwenye  kutayamamu  na  akaswali,  kisha 
akapata  maji  kabla  ya  wakati  kutoka,  hatairudia 
ile  swala.  Abu  Said  al-Khudri  4^  amepokewa 
akisema:  (Walitoka  watu  wawili  safarini, 
wakati  wa  Swala  ukaingia  na  wao  hawana 
maji,  wakakusudia  ardhi  nzuri  wakatayamamu 
na  wakaswli,  kisha  wakapata  maji  ndani 
ya  wakati,  mmoja  wao  akarudia  swala  na 
udhu,  na  yule  mwingine  asirudie.  Kisha 
wakamjia  Mtume  wa  Mwenyezi  Mungu  «|§ 
wakamuelza  hayo,  akasema  kumwambia  yule 
ambaye  hakurudia  “Umepata  Sunna  na  Swala 
yako  imekutosheleza”  na  akmwambia  yule 
aliyetawadha  na  akarudia  “Wewe  una  thawabu 

(1)  Imepokewa  na  Bukhari  na  Muslim. 


mara  mbili”) (2). 

6.  Mwenye  kutayamamu  kisha  akapata  maji  kabla 
ya  kuswali  au  katikati  ya  Swala,  itamlazimu 
kujitwahirisha  kwa  maji,  kwa  kauli  ya  Mtume 
2§§:  (Hakika  ardhi  nzuri  ni  twahirisho  kwa 
Muislamu,  hata  kama  hatapata  maji  miaka 
kumi.  Atakapopata  maji  basi  ayatumie  kwenye 
ngozi  yake  ya  mwili,  kwani  hilo  ni  kheri) (3). 

7.  Hakuna  cha  kumfunga  Muislamu  na  Swala  wala 
kuichelewesha  wakati  wake.  Akitoweza  kutumia 
maji  au  asipoyapata,  atatayamamu,  akielemewa  na 
kutayamamu  pia,  basi  ataswali  bila  twahara. 

8.  Mwenye  kukosa  vitwahirisho  viwili  (maji  na 
mchanga)  ataswali  wakati  ulciingia  bila  ya  twahara 
wala  haimlazimu  kurudia,  kwa  kuwa  Mwenyezi 
Mungu  Aliyetukuka Amesema:  {Mcheni  Mwenyezi 
Mungu  mnavyoweza}  [64: 16]. 


(2)  Imepokewa  na  Abu  Daud. 

(3)  Imwpokewa  na  Tirmidhi 

Kutayamamu 


Namna  ya  kutayamamu 

